Lav et referat af nedenstående tekst:

Tekst:
Opdateret søndag klokken 19.25: Alle otte tappestationer er nu fuldt ud oprettet og kan frit benyttes af borgere og restaurationer. De vil blive tilset løbende søndag aften og natten til mandag. Aalborg Forsyning er i gang med at etablere steder i centrale dele af Aalborg Centrum, hvor det bliver muligt at tappe rent vand. Det sker ovenpå lørdagens tilfælde af forurening i drikkevandet i områderne omkring Vesterbro, Fyensgade/Jyllandsgade og Østre Alle. Aalborg Forsyning har siden lørdag aften arbejdet på højtryk på at finde kilden til den forurening, der ramte drikkevandet i en del af Aalborg Centrum. Indtil kilden er fundet, og drikkevandet igen er renset for mistanke, så bliver der nu opstillet tanke med rent vand, hvor ramte borgere kan hente friskt vand - gratis. Her kan du tappe rent vand til eget brug: Frederikstorv - er etableret Sønderbro - er etableret Gåsepigen - er etableret Samsøegade - er etableret Markus Kirken - er etableret Rendsburgsgade - er etableret Vesterå/Bispensgade - er etableret Østre Havnegade - er etableret

Referat:
Aalborg Forsyning tilbyder friskt vand på centrale steder i Aalborg for de borgere og restauratører, der er ramt af lørdagens vandforurening.